Michael Corbett

Michael McGregor Corbett, OMS, LLB (14 September 1923 – 16 September 2007) was 'n voormalige hoofregter van Suid-Afrika (1989–1996). Hy het in die Tweede Wêreldoorlog gedien voordat hy in 1946 na Trinity Hall, Cambridge gegaan het om regte te bestudeer.

Vroeë jare
Michael Corbett is in Pretoria gebore. Sy pa, Alan Frederick Corbett is in 1878 in Worcester, Engeland gebore. en het as die Kommissaris vir Binnelandse Inkomste gedien. Hy het sy skoolopleiding aan die Hoër Jongenskool Rondebosch  in Kaapstad  voltooi voordat hy in die Tweede Wêreldoorlog in die Suid-Afrikaanse Vloot van 1941 tot 1945 diens gedoen het en met die rang van luitenant-bevelvoerder afgetree het. Voor die oorlog het hy by die Universiteit van Kaapstad ingeskryf en 'n BA in 1941 verwerf. Na sy aktiewe diens tydens die oorlog het hy teruggekeer en 'n LL B behaal. studeer regte aan Trinity College, Cambridge. Hy het later 'n eersteklas LL B in 1948 verwerf.

Regsloopbaan
Corbett het sy regsloopbaan begin toe hy sowat ses maande in die kamers van Marius Diemont gewerk het voordat hy begin praktiseer het. Hy het vinnig vordering gemaak deur voor Maritieme/Admiraliteitshowe en Testamentêre Howe te praktiseer, en het in 1963 gekwalifiseer. In 1965 is hy aangestel as 'n Kamerregter op die Regsbank van die Kaapse Provinsiale Afdeling, waar hy kameraangeleenthede en summiere regsgedinge aangehoor het, en as Regter van Appèl in 1974, verhoor hoofsaaklik admiraliteit/maritieme (insluitende mariene versekering. kontrakte en testamentêre appèlle. In hierdie tyd het hy 'n groot bydrae tot die Suid-Afrikaanse regstelsel gelewer deur mede-outeur van die standaardhandboek oor die erfreg en die seevervoerreg. Hy is in 1989 as hoofregter aangestel en het met groot onderskeiding gedien.  As hoofregter van Suid-Afrika het hy die openingstoespraak gelewer tydens die intreerede van KODESA in Desember 1991 wat begin het met die onderhandelinge vir 'n nuwe grondwetlike bestel vir alle Suid-Afrikaners.

Aftrede
Alhoewel hy die statutêre aftree-ouderdom van 70 in 1993 bereik het, is sy ampstermyn twee keer verleng. Hy het uiteindelik in Junie 1996 afgetree. Hy was 'n voorsitter van die Rondebosch Boys Schools Education Trust.

Huldeblyke
Met Corbett se aftrede met 'n staatsbanket in 1996, het voormalige president van Suid-Afrika Nelson Mandela verklaar dat:

 "Sy bydrae is nie maklik omsluit nie. Hy het onderskeiding behaal as regsgeleerde, as skrywer, as advokaat en as 'n regterlike beampte. Dwarsdeur sy loopbaan is 'n passie vir geregtigheid en 'n sensitiwiteit vir rassediskriminasie gekombineer met intellektuele strengheid en helderheid van denke."

Vyf eregrade van doktor in die regte (LLD) is aan hom toegeken:
1. Universiteit van Kaapstad in 1982
2. Universiteit van die Oranje-Vrystaat in 1990
3. Rhodes-universiteit in 1990
4. Universiteit van Pretoria in 1993
5. Universiteit van die Witwatersrand in 1994

Familie
Michael Corbett was die seun van Alan Corbett en Sybil McGregor. Sy pa was 'n Advokaat van die Inner Tempel, wat vir baie jare Kommissaris vir Binnelandse Inkomste van die Unie van Suid-Afrika was. Sy ma was die dogter van Alexander John McGregor, 'n regter in die Unie van Suid-Afrika, en Elizabeth Brand (dogter van sir Johannes Brand, president van die Oranje-Vrystaat).

 Verwysings 

Kategorie:Hoofregters van Suid-Afrika
Kategorie:Geboortes in 1923
Kategorie:Sterftes in 2007
Kategorie:Suid-Afrikaanse regsgeleerdes
Kategorie:Suid-Afrikaanse regters
Kategorie:Mense van Suid-Afrika van Engelse afkoms